বাংলাদেশ রোবট অলিম্পিয়াড

এসএসসির বিরতিতে আরডুইনো দিয়ে স্কুল অব রোবটিকস ক্যাম্প
2023-07-16 10:00 - 2023-07-17 16:00 (Asia/Dhaka) | Bangladesh Robot Olympiad, Bangladesh Robot Olympiad,758 Satmasjid Road, Dhaka, 1209, Bangladesh
মাত্রই শেষ হল এসএসসি পরীক্ষা। এসএসসি পরীক্ষা চলমান থাকায় লম্বা সময় অনেক শিক্ষার্থী বাংলাদেশ রোবট অলিম্পিয়াডের বিভিন্ন কর্মশালায় অংশ নিতে পারে নি।
তাই এসএসসির বিরতিতে বাংলাদেশ রোবট অলিম্পিয়াড ও বাংলাদেশ ওপেন সোর্স নেটওয়ার্ক যৌথভাবে ঢাকায় আয়োজন করছে একটি ২ দিনব্যাপী অফলাইন আরডুইনো স্কুল অব রোবটিকস ক্যাম্প! এই ক্যাম্প শেষে একজন শিক্ষার্থী হাতেকলমে ১০ টি রোবটিক্স প্রোজেক্ট করে একটি সকার রোবট বানানো শিখবে এবং বাংলাদেশ রোবট অলিম্পিয়াডের প্রস্তুতির বিস্তারিত ধারণা পাবে।
এসএসসির বিরতে আয়োজিত হলেও এই ক্যাম্পে আগে কখনও আরডুইনো বা রোবটিকস নিয়ে কাজ করে নি এমন ১০-১৮ বছর বয়সী শিক্ষার্থীরা হাতেকলমে বেসিক রোবটিকস শেখার সুযোগ পাবে। রোবটিকসে হাতেখড়ি নেয়া যাবে সরাসরি আন্তর্জাতিক রোবট অলিম্পিয়াডের মেন্টরদের থেকে। ১৮০০ টাকা নিবন্ধন ফি প্রদান করে তুমিও তাই এই ক্যাম্পে নিবন্ধন করে ফেলতে পারো।

যারা অংশ নিতে পারবে- আগে কখনও আরডুইনো বা রোবটিকস নিয়ে কাজ করে নি এমন ১০-১৮ বছর বয়সী শিক্ষার্থী

রেজিস্ট্রেশন ফি – ১৮০০ টাকা

আসন সংখ্যা – ২৫ ( আসন সংখ্যা শেষ হয়ে গেলে নিবন্ধন বন্ধ করে দেয়া হবে)

রেজিস্ট্রেশনের শেষ সময় – ১৩ জুন ২০২৩ রাত ১১ টা ৫০ মিনিট।

ক্যাম্পের সময় – ১৬-১৭ জুন ২০২৩, প্রতিদিন সকাল ১০ টা থেকে বিকাল ৪ টা

ক্যাম্প ভেন্যু – ১২ তলা, গ্রিন সিটি সেন্টার, ৭৫৮ সাত মসজিদ রোড, ধানমণ্ডি, ঢাকা-১২০৫ (আবাহনী মাঠের উল্টা পাশে)।

ক্যাম্পের কারিকুলাম –
রোবট সম্পর্কে প্রাথমিক ধারণা , ইলেক্ট্রনিক্সে হাতেখড়ি , আরডুইনো পরিচিতি , এলইডি ব্লিঙ্ক (ডিজিটাল আউটপুট) , এলইডি ফেডিং (এনালগ আউটপুট) , সেন্সর পরিচিতি, পুশবাটন (ডিজিটাল ইনপুট ), পটেনশিওমিটার (এনালগ ইনপুট) , সোনার সেন্সর, আইআর সেন্সর, সারভো মোটর, ডিসি মোটর, L298N মোটর ড্রাইভার, মোটর দিয়ে চলমান রোবট তৈরি, ব্লুটুথ নিয়ন্ত্রণ, সকার রোবট তৈরি, বাংলাদেশ রোবট অলিম্পিয়াড পরিচিতি।
বিশেষ দ্রষ্টব্য –
ক) ক্যাম্পে অংশগ্রহণকারী প্রত্যেক শিক্ষার্থী ক্যাম্পে অংশগ্রহণের সার্টিফিকেট, সকাল ও দুপুরের খাবার পাবে।
খ) কর্মশালায় ব্যবহৃত উপকরণ কর্মশালার সময়ে দেয়া হবে। কিন্তু কর্মশালা শেষে সেগুলো আবার ফেরত নেয়া হবে।
গ) শিক্ষার্থীকে নিজের ল্যাপটপ সাথে করে নিয়ে আসতে পারলে ভালো, তবে আনা বাধ্যতামূলক নয়।
রেজিস্ট্রেশনের নিয়ম –
১. প্রথমেই বিকাশের মাধ্যমে নিবন্ধন ফি প্রদান করতে হবে।
বিকাশ নম্বর: 01316814633
২. এই বিকাশ নম্বর একটি মারচেন্ট নম্বর। তাই বিকাশের Make Payment অপশন ব্যবহার করে শুধুমাত্র ক্যাম্পে অংশ নিতে চাইলে ১৮০০ টাকা (এক হাজার আটশত টাকা) বিকাশ পেমেন্ট করতে হবে। নিবন্ধনের জন্য বিকাশের ফিরতি ম্যাসেজের ট্রাঞ্জেকশন আইডি (TrxID) সংরক্ষণ বা সেভ করতে হবে।
৩. এরপর এই ফর্মটি ( https://forms.gle/9m2Ee4q6Vp7RsycU8 ) পূরণ করতে হবে। ফর্মটি পূরণের সময় নির্ধারিত ট্রাঞ্জেকশন আইডিটি (TrxID) ফর্মে উল্লেখ হবে।
৪. ফর্ম পূরণের ৪৮ ঘণ্টার মধ্যে এসএমএসের মাধ্যমে নিবন্ধন নিশ্চিত করা হবে। ৪৮ ঘণ্টার মধ্যে নিবন্ধনের কনফার্মেশন না পেলে আমাদের সঙ্গে যোগাযোগ করতে হবে।
৫. নিবন্ধনের শেষ সময়: ১৩ জুন ২০২৩ রাত ১১ টা ৫০ মিনিট।

যেকোনো প্রয়োজনে যোগাযোগ
মিশাল ইসলাম
01521439711
